13/07/2018 | Administración LocalProvincial
Deputación Provincial da Coruña
Servizo de Planificación e Xestión de Recursos Humanos. Sección de Planificación de Recursos Humanos
Convocatoria de proceso selectivo para elaborar unha lista de persoal temporal para postos de auxiliar educador

ANUNCIO Resolución 24332/2018 do 11/07/2018 pola que convoca un proceso selectivo para elaborar unha lista de persoal funcionario interino e/ou laboral temporal para postos de auxiliar educador Por resolución de presidencia número 24332/2018 do 11/07/2018, que se transcribe a continuación, resolveuse convocar un proceso selectivo para elaborar unha lista de persoal temporal para postos de auxiliar educador: “Visto o expediente relativo á convocatoria do procedemento para elaborar unha lista de aspirantes para a selección de persoal funcionario interino e/ou persoal laboral temporal para o postos de auxiliar educador de administración especial (subgrupo C2) no que se acreditan os seguintes I.–ANTECEDENTES I.1.–Estando esgotada a vixente lista de aspirantes para a selección de persoal funcionario interino e/ou laboral, para postos de auxiliar educador de administración especial (C2), é preciso convocar un proceso selectivo do que resulte unha lista para a cobertura interina de posibles vacantes e substitucións. I.2.–O procedemento vixente nesta Deputación para a selección de persoal temporal está contido no Regulamento aprobado ao efecto, que establece o procedemento de elaboración das listas de aspirantes correspondentes, de conformidade coas bases que rexerán a convocatoria pública de cada proceso selectivo. II.–FUNDAMENTOS DE DEREITO O Regulamento da selección de persoal funcionario interino e laboral temporal desta Deputación (BOP núm.151, do 2 de xullo de 2008), en canto se refire ao procedemento para a selección mediante o sistema de listas. De conformidade coa normativa citada e demais concordante e de aplicación, RESOLVO: Convocar o procedemento de elaboración dunha lista de aspirantes para a selección de persoal funcionario interino e/ou laboral temporal para postos de auxiliar educador (C2), que se rexerá polas Bases aprobadas ao efecto pola Xunta de Goberno do 6 de xullo de 2018. Bases para elaborar listas para a selección de persoal funcionario interino e/ou laboral temporal para posibles nomeamentos e/ou contratacións laborais temporais para postos de auxiliar educador de administración especial (C2) Primeira. –As solicitudes para tomar parte no proceso dirixiranse ao Presidente da Deputación Provincial da Coruña e presentaranse no Rexistro Xeral, durante o prazo de vinte días naturais contados a partir do seguinte á publicación do anuncio da convocatoria no BOP no modelo oficial que se facilitará por esta Deputación Provincial (Rexistro Xeral e Servizo de Planificación e Xestión de Recursos Humanos) e na seguinte páxina web: www.dacoruna. gal/recursos-humanos/documentos O dito modelo deberá estar debidamente cuberto e acompañado dunha copia simple dos seguintes documentos:  Documento Nacional de Identidade.  Titulo oficial de graduado en educación secundaria obrigatoria ou equivalente.  Certificación que acredite ter obtido o Celga 3 de galego ou ter realizado o curso de iniciación. Esta documentación poderá remitirse tamén na forma que determina o art.16 da Lei 39/2015, do 1 de outubro, do procedemento administrativo común das administracións públicas. De acordo co disposto na Ordenanza do Uso da Lingua Galega na Deputación da Coruña, publicada no BOP 186 de 29 de setembro de 2017, os aspirantes que desexen o texto das probas en lingua castelán deberán facelo constar na instancia. De non constar expresamente esta circunstancia, entenderase que optan por facer o exame en galego. Segunda. –Rematado o prazo de presentación de solicitudes, a Presidencia da Corporación declarará aprobadas a relación de persoas admitidas e excluídas, que se publicará no Boletín Oficial da Provincia, establecéndose un prazo de dez días a efectos de reclamacións. Logo de rematado o dito prazo, a Presidencia aprobará a relación definitiva de admitidos e excluídos e determinará o lugar, a data e hora de comezo do primeiro exercicio das probas selectivas, así como a relación nominal dos membros que compoñerán o Tribunal Cualificador, todo o que se publicará no Boletín Oficial da Provincia. Terceira. –Os tribunais constarán dun presidente/a, tres vogais funcionarios da Deputación e un secretario/a, que haberán de cumprir os requisitos sinalados no art.60, do Real decreto lexislativo 5/2015, do 30 de outubro, polo que se aproba o texto refundido da Lei do Estatuto Básico do Empregado Público, e demais normativa aplicable. Os tribunais poderán dispoñer a incorporación aos seus traballos de asesores/as especialistas para as probas selectivas correspondentes, limitándose os ditos asesores/as a prestar a súa colaboración nas súas especialidades técnicas. Os tribunais terán a categoría e o dereito de percibir as contías correspondentes, de conformidade co disposto no R. D. 462/2002 e lexislación complementaria. Cuarta. –Unha vez comezadas as probas selectivas, os anuncios de celebración das sucesivas probas expoñeranse no taboleiro de anuncios do pazo da Deputación Provincial e na páxina web da Deputación, con doce horas de antelación, como mínimo con respecto ao seu comezo, si se trata do mesmo exercicio, ou de vinte e catro horas, si se trata dun novo. Unha vez que conclúan os procesos selectivos, os tribunais formularán as súas propostas á Presidencia da Corporación, para aprobar as listas correspondentes. Quinta. –En todo o non previsto nestas Bases, estarase ao disposto no Regulamento regulador da selección de persoal funcionario interino e laboral temporal desta Deputación (BOP núm.151, do 02/07/2008) e na normativa de acceso dos empregados públicos vixente. Así mesmo, estas Bases, a convocatoria do proceso selectivo e cantos actos administrativos se deriven dela, poderán ser impugnados polos interesados nos casos e na forma establecidos pola Lei 39/2015, do 1 de outubro, do Procedemento Administrativo Común das Administracións Públicas. Requisitos e forma de selección Requisitos: graduado en educación secundaria obrigatoria ou equivalente. Forma de selección: As probas selectivas constarán dos seguintes exercicios de carácter obrigatorio e eliminatorio: 1.º exercicio: consistirá na contestación dun cuestionario de 50 preguntas con 3 respostas alternativas sobre as materias obxecto do temario que figura no seguinte programa, nun tempo máximo total dunha hora. A puntuación será de 00,00 ata 10,00 puntos, sendo necesario para aprobar obter un mínimo de 05,00 puntos. Cada pregunta correcta obterá unha puntuación de 0,20 e cada pregunta incorrecta descontará 0,10 puntos. As preguntas non contestadas non descontarán.2.º exercicio: consistirá na resolución, no tempo máximo dunha hora, dun suposto práctico relacionado coas materias do programa. A puntuación será de 00,00 ata 10,00 puntos, sendo necesario para aprobar obter un mínimo de 05,00 puntos.3.º exercicio: consistirá na tradución dun texto do castelán ao galego e outro do galego ao castelán a proposta do tribunal, no tempo máximo total dunha hora. Estarán exentos de realizar este exercicio os aspirantes que acrediten posuír o curso de iniciación ou o Celga 3. A cualificación será a de “apto” ou “non apto”. É preciso obter a cualificación de “apto” para aprobar o proceso selectivo. Programa: Tema 1. A Constitución de 1978: estrutura. Dereitos fundamentais e liberdades públicas. A Lei 7/1985, do 2 de abril, reguladora das bases do réxime local. A provincia: organización e competencias; réxime de funcionamento das entidades locais. Tema 2. A Lei 39/2015, do 1 de outubro, do Procedemento Administrativo Común das Administracións Públicas: Dos interesados no procedemento; da actividade das administracións públicas: normas xerais de actuación; términos e prazos. A Ordenanza do uso da lingua galega na Deputación da Coruña (BOP de 29 de setembro de 2017): o uso oficial do idioma galego; o ámbito de aplicación; atención ao público; o persoal ao servizo da administración. Tema 3. O Real decreto lexislativo 5/2015 do 30 de outubro, polo que se aproba o texto refundido da Lei do Estatuto Básico do Empregado Público: Persoal ao servizo das entidades públicas. Clases de persoal. Dereitos dos empregados públicos: dereitos individuais e dereitos individuais exercidos colectivamente. Dereitos retributivos. Dereito á xornada de traballo, permisos e vacacións. Deberes dos empregados públicos. Tema 4. O Decreto lexislativo 2/2015, do 12 de febreiro, polo que se aproba o texto refundido das disposicións legais da Comunidade Autónoma de Galicia en materia de igualdade: Disposicións xerais; Integración transversal do principio de igualdade nas actuacións da Administración: a transversalidade; a erradicación do uso sexista da linguaxe; a educación e a formación para a igualdade entre homes e mulleres. Tema 5. Conceptos básicos: tutela, garda, acollemento e adopción. Tema 6. Centros de acollida na infancia: tipoloxía e funcións. Normativa, regulamento de funcionamento e organización interna. Proxecto socioeducativo. Tema 7. A separación familiar na infancia. Tema 8. A acollida da nena ou neno e a familia desde o contexto dun fogar de acollida. Tema 9. O maltrato infantil. Conceptos, tipoloxía e intervención Tema 10. O Desenvolvemento evolutivo na infancia de 0 a 12 anos. Tema 11. A educación para a saúde psico-física: alimentación, hixiene, autonomía, control de esfínteres, sono e autonomía. Tema 12. A prevención de accidentes e enfermidades infantís. Primeiros auxilios. Tema 13. O desenvolvemento de actividades de lecer e tempo libre. O xogo infantil. A presente resolución, que pon fin á vía administrativa, é susceptible de interposición de recurso potestativo de reposición perante o Presidente desta Deputación, no prazo dun mes, a contar desde a recepción da notificación desta resolución, de acordo co establecido na Lei 39/2015, do 1 de outubro, do Procedemento Administrativo Común das Administracións Públicas; ou directamente de recurso contencioso-administrativo no prazo de dous meses ante o Xulgado do Contencioso- Administrativo da Coruña, de acordo coa Lei 29/1998, reguladora da Xurisdición Contencioso-Administrativa. Todo iso, sen prexuízo de que se poida exercitar calquera outro recurso que se estime pertinente.” A Coruña, 12 de xullo de 2018. O Presidente O Secretario, PDFR 21179/2015 do 01/10/2015 O Deputado Antonio Leira Piñeiro José Luis Almau Supervía